கேள்வி: தொட்டஹூண்டி நிசீதிகை கல்வெட்டு - மேலைக் கங்க மன்னனின் நிசீதிகை வீரக்கல் குறித்து விரிவாக சொல்லுங்கள்.
பதில்: File:Nishidhi stone with 14th century Old Kannada inscription from Tavanandi forest.JPG வீடுபேரை அடைய விரும்பிய சமணத் துறவிகள் தாமாக முன்வந்து சல்லேகனை என்னும் கடுமையான உண்ணாநிலை மேற்கொண்டு உயிர்துறந்தோரின் நினைவாக இது போன்ற நிசீதிகைகள் எழுப்பப்பட்டதை இடைக்கால இந்திய வரலாற்று நூல்கள் பதிவு செய்துள்ளன. மேலைக் கங்கர்களின் ஆட்சிக் காலத்தில் நேர்த்தியாகச் செதுக்கிய கம்பீரமான தூண்கள் மட்டுமின்றி, குறிப்பிடத்தக்க வீரக்கற்கள் தனிச்சிறப்பு வாய்ந்த புடைப்புச் சிற்பங்களுடன் உருவாக்கப்பட்டன.Sarma (1992), p.17Sarma (1992), p.2047 ஆம் நூற்றாண்டின் முற்பகுதியைச் சேர்ந்த நிசீதிகள் சரவணபெலகுளா மலைகளில் காணக்கிடைக்கின்றன. தொட்டஹூண்டி நிசீதிகை என்பது மேற்கு கங்கை காலத்திலிருந்து காணப்படும் குறிப்பிடத்தக்க சான்றுகளில் ஒன்றாகும். மேலைக் கங்க கோமரபைத் சேர்ந்த மன்னர் முதலாம் இரிகங்கா நிதிமார்கன் (Ereganga Nitimarga I) (ஆட்சி ஆண்டுகள்: கி.பி. 853-869) உண்ணா நோன்பிருந்து உயிர் துறக்கும் சமண சமயச் சடங்கான சல்லேகனை நோன்பு மேற்கொண்டுள்ள காட்சி தொட்டஹூண்டி நிசீதிகை வீரக்கல்லில் சிற்பமாகச் சித்தரிக்கப்பட்டுள்ளது. தொட்டஹூண்டி நிசீதிகை கல்லின் ஒரு சதுர சட்டத்திற்குள் (panel) அதன் குறுஞ்சிற்பங்கள் (frieze) செதுக்கப்பட்டுள்ளன. புதைகுழியை நினைவுறுத்தும் வகையில், சட்டத்தின் விளிம்புகளில் தீ சுவாலை பொறிப்பு காட்டப்பட்டுள்ளது. இறக்கும் தருவாயில் காணப்படும் மன்னன் இரட்டைத் தலையணையில் தலையை வைத்து ஒரு மஞ்சத்தில் படுத்துள்ளான். முகத்தோற்றம் அமைதியையும் கனிவையும் வெளிப்படுத்துகிறது . மன்னனின் தனிப் பாதுகாவலனாகிய அகரய்யா அவனுக்குப் பணிவிடைகள் செய்கிறான். குறுஞ்சிற்பத்திற்குக் கீழே பொறிக்கப்பட்ட பழைய கன்னட மொழிக் கல்வெட்டில், "அர்ஹத் பட்டரகாவின் ஜோடி தாமைரைப் பாதங்களில்" என்று பொறிக்கப்பட்டுள்ளது.Sarma (1992), p. 204 தொட்டஹூண்டி நிசீதிகைக் கல்வெட்டை, வரலாற்றாசிரியரும் கல்வெட்டு அறிஞருமான ஜே.எஃப். ஃப்ளீட் என்பவர் தொகுத்து ஆய்வு செய்துள்ளார். இக்கல்வெட்டில் இடம்பெற்றுள்ள பெயர்கள் தனிநபர் பெயரல்ல என்றும், இவை கங்க மன்னரின் பட்டங்களைக் குறிக்கும் பெயர்கள் ஆகும் என்று ஃப்ளீட் கருதுகிறார். இக்கல்வெட்டில் இடம்பெற்றுள்ள நிதிமார்கன் உண்மையில் மேலைக் கங்க மன்னன் சிறீபுருசன் (ஆட்சியாண்டு கி.பி. 726-788) மைந்தன் இரணவிக்கிரமன் என்றும் ஃப்ளீட் கருதுகிறார். இந்தக் கருத்துடன் இக்கல்வெட்டின் காலம் கி.பி. 840 என்று கால அளவீடு செய்துள்ளார். இம்மன்னனின் மகனான சாத்தியவாக்கியன் என்பவன் மன்னன் சல்லேகனை நோற்று உயிர்துறந்த நிசீதிகையில் இந்த வீரக்கல்லை எடுப்பித்துள்ளான்.